Diari Oficial de la Generalitat Valenciana


Sumari del DOGV 5757, del 07-05-2008 (2008/5657)

ORDE de 27 de març de 2008, del conseller de Sanitat, per la qual crea el fitxer informatitzat Previnet.
--------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/03/27/(1)/dof/vci/html**

### Dades del document

Número de DOGV
:   5757

Data del DOGV
:   07-05-2008

Secció del DOGV
:   I. DISPOSICIONS GENERALS

Número del document
:   2008/5657


Data del document
:   27-03-2008

Organisme emissor
:   Conselleria de Sanitat

Tipus de document
:   Ordre

Descriptors 

:   * dades personals
    * administració regional
    * base de dades
    * legislació

ORDE de 27 de març de 2008, del conseller de Sanitat, per la qual crea el fitxer informatitzat Previnet. [2008/5657]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que s'aplica a les dades de caràcter personal registrades en un suport físic que les faça susceptibles de tractament, i a totes les modalitats d'ús posterior d'estes dades per parts dels sectors públic i privat.  
Així mateix, la llei orgànica esmentada disposa en l'article 20 que la creació, modificació, o supressió dels fitxers de les administracions públiques només poden fer-se per mitjà d'una disposició general publicada en el Boletín Oficial del Estado o en el diari oficial corresponent.  
El Decret 96/1998, de 6 de juliol del Govern Valencià, pel qual regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en este registre dels fitxers informatitzats de dades personals creats o gestionats pels distints òrgans i entitats de la Generalitat Valenciana, i també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tant, segons el que establix l'article 28.e de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i emés l'informe preceptiu favorable de l'Advocacia General de la Generalitat,  
ORDENE  
Article 1  
Esta orde té com a objecte la creació i regulació del fitxer informatitzat que s'indica en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
Els titulars dels òrgans administratius responsables del fitxer han d'adoptar les mesures de gestió i organització que resulten necessàries per a assegurar la confidencialitat, seguretat i integritat de les dades i també les que conduïsquen a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades del fitxer informatitzat esmentat poden exercir el dret d'accés, rectificació i cancel·lació de dades, quan siga procedent, davant de l'òrgan que es concreta en esta orde per al fitxer informatitzat.  
Disposició Final  
Esta orde entra en vigor l'endemà de la publicació en el Diari Oficial de la Comunitat Valenciana.  
València, 27 de març de 2008  
El conseller de Sanitat  
MANUEL CERVERA TAULET  
ANNEX  
Creació de fitxers  
conselleria de Sanitat  
Hospital Clínic Universitari de València  
Previnet  
1. Finalitat i ús del fitxer  
Gestió i seguiment de pacients per a la prevenció i el control d'efectes adversos lligats a l'assistència sanitària.  
Usos:  
- Gestió i control sanitari.  
- Historial clínic.  
- Investigació epidemiològica.  
- Atenció als ciutadans.  
- Fins científics, històrics i estadístics.  
- Gestió d'estadístiques internes.  
2. Persones o col·lectius sobre els quals es pretén obtindre dades de caràcter personal  
Pacients inclosos en cada assaig clínic.  
3. Procedència, procediment i suport per a l'arreplega de dades de caràcter personal  
Procedència:  
La persona interessada o el representant legal.  
Procediment:  
Enquestes o entrevistes.  
Transmissió electrònica de dades.  
Suport:  
Informàtic.  
Via telemàtica.  
4. Estructura bàsica del fitxer automatitzat i descripció dels tipus de dades de caràcter personal incloses  
- Número de la Seguretat Social o de mutualitat.  
- Nom i cognoms.  
- Adreça.  
- Telèfon.  
- Número de registre personal.  
- Data de naixement.  
- Lloc de naixement.  
- Edat.  
- Sexe.  
- Característiques físiques o antropomètriques.  
- Resultat de les proves diagnòstiques.  
5. Cessions de dades de caràcter personal i, si és el cas, transferències de dades que es prevegen a països tercers  
No se'n preveuen.  
6. Òrgan responsable del fitxer  
Hospital Clínic Universitari de València.  
7. Servicis o unitats en els quals es poden exercir els drets d'accés, rectificació i cancel·lació  
Servici de Medicina Preventiva.  
8. Mesures de seguretat amb indicació del nivell bàsic, mitjà o alt exigible: Nivell alt, segons els criteris arreplegats en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.


Còpia Permalink ELI